CELEX: 32015R2081
Language: lt
Date: 2015-11-18 00:00:00
Title: 2015 m. lapkričio 18 d. Komisijos įgyvendinimo reglamentas (ES) 2015/2081, kuriuo leidžiama pradėti naudoti tam tikrų Ukrainos kilmės grūdų Sąjungos importo tarifines kvotas ir nustatoma jų administravimo tvarka

19.11.2015   
            
            
               LT
            
            
               Europos Sąjungos oficialusis leidinys
            
            
               L 302/81
            
         KOMISIJOS ĮGYVENDINIMO REGLAMENTAS (ES) 2015/2081
   2015 m. lapkričio 18 d.
   kuriuo leidžiama pradėti naudoti tam tikrų Ukrainos kilmės grūdų Sąjungos importo tarifines kvotas ir nustatoma jų administravimo tvarka
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio a ir c punktus,
   kadangi:
   
               (1)
            
            
               Tarybos sprendimu 2014/668/ES (2) Taryba leido Europos Sąjungos vardu pasirašyti ir laikinai taikyti Europos Sąjungos bei valstybių narių ir Ukrainos asociacijos susitarimą. Susitarimo IV antraštinėje dalyje numatyta sumažinti ar panaikinti importo muitus, taikomus Ukrainos kilmės prekėms pagal minėto susitarimo I-A priedą. Susitarimo I-A priede numatyta pradėti naudoti tarifines tam tikrų grūdų importo į Sąjungą kvotas. Susitarimo IV antraštinė dalis ir I-A priedas laikinai taikomi nuo 2016 m. sausio 1 d.;
            
         
               (2)
            
            
               todėl reikėtų leisti nuo 2016 m. naudoti tarifines grūdų importo kvotas. Taip pat reikėtų numatyti, kad kai kurias šias kvotas administruotų Komisija pagal Reglamento (ES) Nr. 1308/2013 184 straipsnio 2 dalies b punkte nustatytą metodą;
            
         
               (3)
            
            
               siekiant užtikrinti, kad Ukrainos kilmės grūdų importas pagal šias tarifines kvotas vyktų nustatyta tvarka, o ne spekuliatyviai, turėtų būti nustatytas reikalavimas turėti importo licenciją; todėl, nepažeidžiant šiame reglamente numatytų leidžiančių nukrypti nuostatų, turėtų būti taikomi Komisijos reglamentai (EB) Nr. 1301/2006 (3), (EB) Nr. 1342/2003 (4) ir (EB) Nr. 376/2008 (5);
            
         
               (4)
            
            
               siekiant užtikrinti tinkamą šių kvotų tvarkymą, reikėtų nustatyti importo licencijų paraiškų pateikimo terminus ir nurodyti, kokia informacija turi būti pateikta paraiškose ir licencijose;
            
         
               (5)
            
            
               siekiant veiksmingo administravimo reikėtų, kad siųsdamos pranešimus Komisijai valstybės narės naudotų Komisijos reglamente (EB) Nr. 792/2009 (6) numatytas kompiuterines sistemas;
            
         
               (6)
            
            
               Komisijos įgyvendinimo reglamentu (ES) Nr. 1006/2011 (7) kai kurie Tarybos reglamento (EEB) Nr. 2658/87 (8) I priede nurodyti KN kodai pakeisti naujais KN kodais, kurie skiriasi nuo nurodytųjų asociacijos susitarime. Todėl šio reglamento I priede turėtų būti nurodyti naujieji KN kodai;
            
         
               (7)
            
            
               šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Leidimas pradėti naudoti kvotas ir kvotų administravimo tvarka
   1.   Šio reglamento priede nurodytų kai kurių Ukrainos kilmės produktų importo tarifines kvotas leidžiama naudoti kasmet sausio 1 d.–gruodžio 31 d. nuo 2016 m.
   2.   Laikantis 1 dalyje nurodytų tarifinių kvotų taikomas importo muitas yra 0 EUR už toną.
   3.   Pirmoje pastraipoje minimos tarifinės kvotos administruojamos pagal Reglamento (ES) Nr. 1308/2013 184 straipsnio 2 dalies b punkte nustatytą metodą.
   4.   Jei šiame reglamente nenurodyta kitaip, taikomi reglamentai (EB) Nr. 376/2008, (EB) Nr. 1301/2006 ir (EB) Nr. 1342/2003.
   2 straipsnis
   Importo licencijų paraiškos ir licencijų išdavimas
   1.   Nukrypstant nuo Reglamento (EB) Nr. 1301/2006 6 straipsnio 1 dalies, pareiškėjas per savaitę gali pateikti tik vieną importo licencijos paraišką ir tik vienam eilės numeriui. Jeigu pareiškėjas pateikia daugiau nei vieną paraišką, nė viena iš tų paraiškų nepriimama, o paraiškų pateikimo metu pateikti užstatai lieka atitinkamai valstybei narei.
   Importo licencijų paraiškos valstybių narių kompetentingoms institucijoms teikiamos kiekvieną savaitę, ne vėliau kaip penktadienį 13 val. Briuselio laiku.
   Viena importo licencijos paraiška susijusi su vienu eilės numeriu. Joje gali būti nurodyti keli produktai. Produktų aprašymas ir jų KN kodas nurodomi atitinkamai 15 ir 16 licencijos paraiškos ir pačios licencijos laukeliuose.
   2.   Kiekvienoje importo licencijos paraiškoje ir kiekvienoje licencijoje prie kiekvieno KN kodo nurodomas kiekis kilogramais be dešimtųjų dalių. Bendras nurodytas kiekis negali būti didesnis nei visas susijusios kvotos kiekis.
   3.   Importo licencijos išduodamos ketvirtą darbo dieną po 4 straipsnio 1 dalyje nurodyto importo licencijų paraiškų pateikimo termino.
   4.   Importo licencijos paraiškos ir importo licencijos 8 langelyje įrašoma „Ukraina“, o langelis „taip“ pažymimas kryželiu. Licencijos galioja tik Ukrainos kilmės produktams.
   3 straipsnis
   Importo licencijų galiojimas
   Importo licencijų galiojimo laikotarpis prasideda faktinę licencijos išdavimo dieną pagal Reglamento (EB) Nr. 376/2008 22 straipsnio 2 dalį ir baigiasi paskutinę antro mėnesio, einančio po licencijos išdavimo mėnesio, dieną.
   4 straipsnis
   Pranešimai
   1.   Ne vėliau kaip iki pirmadienio po paskutinės importo licencijų paraiškų pateikimo savaitės 18 val. Briuselio laiku valstybės narės siunčia Komisijai pranešimą, kuriame pagal kvotos eilės numerį nurodomos visos paraiškos, produkto kilmė ir prašomas kiekis pagal KN kodus, įskaitant pranešimą apie tai, kad paraiškų nepateikta. Pranešimas teikiamas pagal Reglamentą (EB) Nr. 792/2009.
   2.   Importo licencijų išdavimo dieną valstybės narės elektroniniu būdu Komisijai pateikia informaciją apie išduotas licencijas, nurodytas Reglamento (EB) Nr. 1301/2006 11 straipsnio 1 dalies b punkte, ir visą kiekį pagal KN kodą, kuriems buvo išduotos importo licencijos.
   5 straipsnis
   Įsigaliojimas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 18 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 671.
   
      (2)  2014 m. birželio 23 d. Tarybos sprendimas 2014/668/ES dėl Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo pasirašymo Europos Sąjungos vardu ir laikino taikymo, kiek tai susiję su jo III antraštine dalimi (išskyrus nuostatas dėl vienodo požiūrio į kitos Šalies teritorijoje teisėtai dirbančius trečiųjų šalių piliečius), IV, V, VI bei VII antraštinėmis dalimis ir susijusiais priedais bei protokolais (OL L 278, 2014 9 20, p. 1).
   
      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).
   
      (4)  2003 m. liepos 28 d. Komisijos reglamentas (EB) Nr. 1342/2003, nustatantis specialias išsamias grūdų ir ryžių importo ir eksporto licencijų sistemos taikymo taisykles (OL L 189, 2003 7 29, p. 12).
   
      (5)  2008 m. balandžio 23 d. Komisijos reglamentas (EB) Nr. 376/2008, nustatantis bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams (OL L 114, 2008 4 26, p. 3).
   
      (6)  2009 m. rugpjūčio 31 d. Komisijos reglamentas (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (OL L 228, 2009 9 1, p. 3).
   
      (7)  2011 m. rugsėjo 27 d. Komisijos reglamentas (ES) Nr. 1006/2011, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 282, 2011 10 28, p. 1).
   
      (8)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
   
      PRIEDAS
      Nepaisant Kombinuotosios nomenklatūros aiškinimo taisyklių, laikoma, kad produktų aprašymo formuluotė yra tik orientacinio pobūdžio, o šiame priede nurodytų lengvatinių priemonių taikymas nustatomas pagal KN kodus. Kai yra nurodyti „ex“ KN kodai, lengvatinės priemonės taikymas nustatomas remiantis kartu KN kodu ir atitinkamu aprašymu.
      
                  Eilės Nr.
               
               
                  KN kodas
               
               
                  Produktų aprašymas
               
               
                  Laikotarpis
               
               
                  Kiekis tonomis
               
            
                  09.4306
               
               
                  1001 99 (00)
               
               
                  speltos, paprastieji kviečiai ir meslinas, išskyrus sėklą
               
               
                  2016 metai
                  2017 metai
                  2018 metai
                  2019 metai
                  2020 metai
                  2021 ir paskesni metai
               
               
                  950 000
                  960 000
                  970 000
                  980 000
                  990 000
                  1 000 000
               
            
                  1101 00 (15-90)
               
               
                  paprastųjų kviečių ir speltų miltai, meslininiai miltai
               
            
                  1102 90 (90)
               
               
                  kitų javų, išskyrus kviečius, mesliną, rugius, kukurūzus, miežius, avižas ir ryžius, miltai
               
            
                  1103 11 (90)
               
               
                  paprastųjų kviečių ir speltų kruopos ir rupiniai
               
            
                  1103 20 (60)
               
               
                  kviečių granulės
               
            
                  09.4307
               
               
                  1003 90 (00)
               
               
                  miežiai, išskyrus sėklą
               
               
                  2016 metai
                  2017 metai
                  2018 metai
                  2019 metai
                  2020 metai
                  2021 ir paskesni metai
               
               
                  250 000
                  270 000
                  290 000
                  310 000
                  330 000
                  350 000
               
            
                  1102 90 (10)
               
               
                  miežiniai miltai
               
            
                  ex 1103 20 (25)
               
               
                  miežių granulės
               
            
                  09.4308
               
               
                  1005 90 (00)
               
               
                  kukurūzai, išskyrus sėklą
               
               
                  2016 metai
                  2017 metai
                  2018 metai
                  2019 metai
                  2020 metai
                  2021 ir paskesni metai
               
               
                  400 000
                  450 000
                  500 000
                  550 000
                  600 000
                  650 000
               
            
                  1102 20 (10-90)
               
               
                  kukurūzų miltai
               
            
                  1103 13 (10-90)
               
               
                  kukurūzų kruopos ir rupiniai
               
            
                  1103 20 (40)
               
               
                  kukurūzų granulės
               
            
                  1104 23 (40-98)
               
               
                  apdirbti kukurūzų grūdai